Swamp Dogg

Swamp Dogg, oikealta nimeltään Jerry Williams, Jr. (s. 12. heinäkuuta 1942 Portsmouth, Virginia, Yhdysvallat) on yhdysvaltalainen laulaja-lauluntekijä, muusikko ja musiikkituottaja. Hän julkaisi esikoisalbuminsa vuonna 1970. Hänen oma tuotantonsa on tyyliltään pääasiassa soulia. ==Elämä ja ura== Williams julkaisi ensimmäisen singlensä, jump blues -kappaleen ”HTD Blues”, 12 vuoden ikäisenä nimellä Little Jerry. Seuraavien 15 vuoden ajan hän keikkaili R&B-muusikkona; nimillä Little Jerry Williams ja Jerry Williams. Hänen singlensä ”Baby, You’re My Everything” oli pieni hitti vuonna 1966. Noihin aikoihin Williams työskenteli myös A&R-teht;ävissä sekä kirjoitti ja tuotti singlejä muille artisteille kuten Gene Pitneylle. Williams pääsi Atlantic Recordsille vuonna 1968 tuottamaan ja kirjoittamaan kappaleita, joista menestyneimpiä oli Gary U.S. Bondsin levyttämä ”She’s All I Got”. Williams julkaisi esikoisalbuminsa Total Destruction to Your Mind vuonna 1970 nimellä Swamp Dogg. Albumi on musiikilliselta tyyliltään Southern soulia, ja siinä on epäsovinnaiset satiiriset ja poliittiset sanoitukset. Swamp Doggin toinen albumi Rat On! (1971) julkaistiin Elektralla. Seuraavat albumit Cuffed, Collared and Tagged (1972) ja Gag a Maggot (1973) julkaistiin pienemmillä levymerkeillä, ja Have You Heard This Story?? (1974) Islandilla. Albumit toivat Swamp Doggille kohtalaisesti underground-suosiota mutta eivät koskaan suurta listamenestystä. Williams julkaisi 1970-luvun lopulla lisää albumeja Swamp Doggin nimellä. Hän ei konsertoinut lainkaan vaan työskenteli vain studiossa niin omien albumiensa kuin muille artisteille tekemänsäkin musiikin parissa. Hän levytti soulin lisäksi myös esimerkiksi diskoa ja countrya, ja 2010-luvulla myös elektronista musiikkia. Swamp Doggin esikoisalbumi saavutti kultalevyn rajan vuonna 1992. Niihin aikoihin hän alkoi myös konsertoida. Hänen musiikkinsa samplaukset toisten artistien hip hop -kappaleissa toivat hänelle uusia kuulijoita ja lisätuloja. Swamp Dogg on julkaissut uutta musiikkia myös 2010-luvulla, ja Alive Naturalsound on julkaissut hänen 1970-luvun albumejaan uudelleen. ==Diskografia== ===Albumit=== * Total Destruction To Your Mind (Canyon, 1970) * Rat On! (Elektra, 1971) * Cuffed, Collared & Tagged (Cream, 1972) * Gag A Maggott (Stone Dogg, 1973) * Have You Heard This Story?? (Island, 1974) * ??? Greatest Hits ??? (Stone Dogg, 1976) * You Ain't Never Too Old To Boogie (DJM, 1976) * An Opportunity... Not A Bargain!!! (Wizard, 1977) * Finally Caught Up With Myself (Musicor, 1977) * Doing A Party Tonite (Cream, 1980) * I'm Not Selling Out - I'm Buying In! (Takoma, 1981) * Swamp Dogg (Ala, 1982) * I Called For A Rope And They Threw Me A Rock (SDEG, 1989) * Surfin' In Harlem (Volt, 1991) * The Re-Invention Of Swamp Dogg (SDEG, 2000) * If I Ever Kiss It .... He Can Kiss It Goodbye! (SDEG, 2002) * Resurrection (SDEG, 2007) * Swamp Dogg Droppin's (SDEG, 2008) * Give 'em as Little As You Can...As Often As You Have To...or...A Tribute To Rock 'n' Roll (S-Curve, 2009) * An Awful Christmas and A Lousy New Year (SDEG, 2009) * The White Man Made Me Do It (2014) *Love, Loss, and Auto-Tune (2018) ==Lähteet== Luokka:Vuonna 1942 syntyneet Luokka:Elävät henkilöt Luokka:Yhdysvaltalaiset muusikot Luokka:Yhdysvaltalaiset musiikkituottajat